**ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА И ТЕХНИЧЕСКИ СПЕЦИФИКАЦИИ**

**ОБЩА ИНФОРМАЦИЯ**

**Възложител**

**Община Русе -** адрес: гр. Русе 7000, пл. Свобода № 6.

**Източници на финансиране**

Договорите по съответните обособени позиции, предмет на настоящата обществена поръчка, се финансират от „Национална програма за енергийна ефективност на многофамилни жилищни сгради“.

Настоящият документ - техническа спецификация и пълно описание на предмета на поръчката е разработен на база методически указания за изпълнение на **Националната програма за енергийна ефективност на многофамилни жилищни сгради на МРРБ, приета с ПМС № 18 от 02.02.2015 г., както и приетият на 29.04.2015 г., на заседание на Министерския съвет проект на Постановление за изменение и допълнение на Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията ѝ.Документът се отнася за всяка обособена позиция.**

Програмата е насочена към обновяване на многофамилни жилищни сгради, като с нея се цели чрез изпълнение на мерки за енергийна ефективност да се осигурят по-добри условия на живот за гражданите в многофамилни жилищни сгради, топлинен комфорт и по-високо качество на жизнената среда.

Изпълнението на мерки за енергийна ефективност в многофамилни жилищни сгради ще допринесе за:

* по-високо ниво на енергийната ефективност на многофамилните жилищни сгради и намаляване на разходите за енергия;
* подобряване на експлоатационните характеристики за удължаване на жизнения цикъл на сградите;
* осигуряване на условия на жизнена среда в съответствие с критериите за устойчиво развитие.

**ПРЕДМЕТ НА ОБЩЕСТВЕНАТА ПОРЪЧКА**

Предметът на настоящата обществена поръчка е свързан с избора на изпълнители за изготвяне на обследвания за установяване на техническите характеристики, свързани с изискванията по чл. 169 ал. 1, т. (1 - 5) и ал. 2 от ЗУТ, изготвяне на технически паспорт, изготвяне на обследване за енергийна ефективност и предписване на необходимите ЕСМ в съответствие с нормативните и минимални изисквания за енергийна ефективност на територията на град Русе и град Мартен със следните обособени позиции:

**Обособена позиция 1:**

* Блок "Охрид", град Русе, ул. "Доростол" № 159;
* Блок "Клисура", град Русе, ул. "Чипровци" № 14;
* Блок "Чипровци", град Русе, ул. "Чипровци" № 18;

**Обособена позиция 2:**

* Блок "Пловдив", град Русе, ул. "Антим Първи" № 1;
* Блок "Беласица", град Русе, ул. "Лисец" № 1;
* Блок "Дилянка", град Русе, ул. Узмаил № 7;
* Блок „Балчо Войвода“, град Русе, ул. „Рига“ №22А;

**Обособена позиция 3:**

* Блок "Русия", град Русе, ул. "Шести септември" № 90;
* Блок "Баба Тонка", град Русе, ул. "Лозен Планина" № 17;
* Блок "Жерав", град Русе, ул. „Рига“ №12;

**Обособена позиция 4:**

* Блок № 83, град Русе, ул. Околчица, № 11;
* Блок „Карлово“, град Русе, ул. „Братя Миладинови“ №4;
* Блок „Родина“, град Русе, ул. „Митрополит Григорий“ №6;
* Блок „Кирил и Методий“, град Русе, ул. „Студентска“ №5;

**Обособена позиция 5:**

* Блок №305, град Русе, ул. „Слави Шкаров“ №7;
* Блок „Руй планина“, град Русе, ул. „Родопи“ №4;
* Блок №2, град Мартен, ул. „България“ №73;

**Обособена позиция 6:**

* Блок „Крали Марко", град Русе, ул. „Згориград“ 70;
* Блок „Ледено езеро - А", град Русе, ул. „Студен кладенец“ №37;
* Блок „Сирма войвода“, град Русе, ул. „Райна Княгиня“ №2;

**ВАЖНО! Настоящата обществена поръчка е разделена на обособени позиции. Участниците могат да подават оферта единствено за една обособена позиция от предмета на настоящата поръчка, включваща изброените обособени позиции.**

**Индикативна/прогнозна/ориентировъчна разгъната застроена площ (РЗП) на отделните сгради по позиции е както следва:**

**Обособена позиция 1:**

* Блок "Охрид", град Русе, ул. "Доростол" № 159 с 6046 кв. м. РЗП;
* Блок "Клисура", град Русе, ул. "Чипровци" № 14 с 7072 кв. м. РЗП;
* Блок "Чипровци", град Русе, ул. "Чипровци" № 18, 7015 кв. м. РЗП;

**Обособена позиция 2:**

* Блок "Пловдив", град Русе, ул. "Антим Първи" № 1 с 3037 кв. м. РЗП;
* Блок "Беласица", град Русе, ул. "Лисец" № 1, с 11008 кв. м. РЗП;
* Блок "Дилянка", град Русе, ул. Узмаил № 7, с 2846 кв. м. РЗП;
* Блок „Балчо Войвода“, град Русе, ул. „Рига“ №22А, с 4556 кв. м. РЗП;

**Обособена позиция 3:**

* Блок "Русия", град Русе, ул. "Шести септември" № 90, с 4553 кв. м. РЗП;
* Блок "Баба Тонка", град Русе, ул. "Лозен Планина" № 17, с 4381 кв. м. РЗП;
* Блок "Жерав", град Русе, ул. „Рига“ №12, с 9491 кв. м. РЗП;

**Обособена позиция 4:**

* Блок № 83, град Русе, ул. Околчица, № 11, с 4549 кв. м. РЗП;
* Блок „Карлово“, град Русе, ул. „Братя Миладинови“ №4, с 3071 кв. м. РЗП;
* Блок „Родина“, град Русе, ул. „Митрополит Григорий“ №6, с 3671 кв. м. РЗП;
* Блок „Кирил и Методий“, град Русе, ул. „Студентска“ №5, с 6353 кв. м. РЗП;

**Обособена позиция 5:**

* Блок №305, град Русе, ул. „Слави Шкаров“ №7, с 12653 кв. м. РЗП;
* Блок „Руй планина“, град Русе, ул. „Родопи“ №4, с 6654 кв. м. РЗП;
* Блок №2, град Мартен, ул. „България“ №73, с 2861 кв. м. РЗП;

**Обособена позиция 6:**

* Блок „Крали Марко", град Русе, ул. „Згориград“ 70, с 12336 кв. м. РЗП;
* Блок „Ледено езеро - А", град Русе, ул. „Студен кладенец“ №37, с 4583 кв. м. РЗП;
* Блок „Сирма войвода“, град Русе, ул. „Райна Княгиня“ №2, с 2721 кв. м. РЗП;

**Дейностите по договорите относно отделните обособени позиции от настоящата поръчка се изпълняват в съответствие с Постановление № 18 от 2 февруари 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията ѝ, изм. и доп. С ПМС №114/08.05.2015 г.**

**Сдруженията на собствениците в сградите по отделните обособени позиции сключват договор с кмета на Община Русе. Доверителят - Сдружението възлага, а довереникът - Община Русе приема да представлява доверителя за упражняване на правата и изпълнение на задълженията му за участие по Националната програма за енергийна ефективност на многофамилните жилищни сгради (Програмата), както следва:**

**1. от името и за сметка на доверителя да проведе всички необходими процедури, при спазване на приложимото национално законодателство, за избор на изпълнители на дейностите по обновяване на сградата и да сключи договори с избраните изпълнители;**

**2. да представлява доверителя пред държавата, в лицето на областния управител, и пред Българската банка за развитие, с цел получаване на необходимото финансиране за обновяване на сградата по Програмата, приета от Министерския съвет;**

**3. да осъществява текущ контрол по изпълнение задълженията на изпълнителите по Програмата;**

**4. разплаща всички дейности по обновяването.**

Предметът на настоящата обществена поръчка включва следните две основни дейности:

* **Дейност 1: Изготвяне на обследвания за установяване на техническите характеристики, свързани с изискванията по чл. 169, ал. 1 (т. 1 - 5) и ал. 2 от ЗУТ и на технически паспорт и**
* **Дейност 2: Изготвяне на обследване за енергийна ефективност и предписване на необходимите ЕСМ в съответствие с нормативните и минимални изисквания за енергийна ефективност.**

Сградите, включени в обособените позиции в тази поръчка са в експлоатация. За тях престои разработване на инвестиционни проекти за въвеждане на мерки за ЕЕ в рамките на Национална програма за енергийна ефективност на многофамилните жилищни сгради. След сключване на договора по съответната обособена позиция, Изпълнителят ще получава от Възложителя възлагателно писмо и изходни данни както следва – скици, актове за собственост, налични проекти в случай, че има съхранени такива.

Допустими по програмата са всички многофамилни жилищни сгради, строени по индустриален способ: ЕПЖС (едропанелно жилищно строителство); ППП (пакетно повдигани плочи); ЕПК (едроплощен кофраж); пълзящ кофраж и разновидностите им, с минимум 36 самостоятелни обекта с жилищно предназначение.

Изпълнителят следва да съблюдава стриктно Методическите указания по Програмата. Те могат да бъдат изтеглени от интернет страницата на Министерството на регионалното развитие и благоустройството.

**Дейност 1: Изготвяне на обследвания за установяване на техническите характеристики, свързани с изискванията по чл. 169, ал. 1 (т. 1 - 5) и ал. 2 от ЗУТ и на технически паспорт:**

Обследване за установяване на техническите характеристики, свързани с удовлетворяване на изискванията по чл. 169, ал. 1, т. 1 – 5 от ЗУТ ще се изпълнява в съответствие с изискванията, определени в глава трета на Наредба № 5 от 2006 г. за техническите паспорти на строежите. **Обследването ще послужи за:**

а.) установяване на конструктивната устойчивост на сградата;

б.) даване на предписания и препоръки за изготвяне на техническа документация съобразно допустимите за финансиране дейности по Националната програма за енергийна ефективност;

в.) изготвяне на технически паспорт на съответната сграда;

г.) даване на предписания и определяне на график за изпълнението на други ремонтни дейности, които не са допустими за получаване на финансова помощ по Програмата, но изпълнението на които е необходимо за правилното функциониране на сградата.

В случай че липсва първична техническа документация, обследването ще включва и възстановяването ѝ в рамките на необходимото посредством извършване на наложителните заснемания.

Възстановената документация ще послужи за последващо изработване на техническата документация за нуждите на обновяването, както и при обследване за енергийна ефективност на сградите.

**Обхват**

Техническият паспорт на съществуваща жилищна сграда се извършва след проведено обследване за установяване на техническите ѝ характеристики, свързани с изискванията по чл. 169, ал. 1 - 3 от ЗУТ и включва:

1) съставяне на информационна база данни за нормативните (проектните) стойности на техническите характеристики на обследваната сграда, в т.ч. и тези, свързани със съществените изисквания по чл. 169, ал. 1 - 3 ЗУТ, в т.ч. оценка за сеизмичната осигуреност на страдата;

2) установяване на действителните технически характеристики на сградата по разделите на част А от техническия паспорт;

3) анализ на действителните технически характеристики на сградата и оценка на съответствието им с нормативните стойности, определени в т. 1;

4) разработване на мерки;

5) съставяне на доклад за резултатите от обследването.

Минималната информация, която е необходима за оценката на сеизмичната осигуреност на сградата, е дадена в приложение № 1 от Наредба № РД-02-20-2 от 27 януари 2012 г. за проектиране на сгради и съоръжения в земетръсни райони.

Обследването на строежите се извършва от консултант, получил лиценз/удостоверение от Министъра на регионалното развитие и благоустройството по реда на наредбата по чл. 166, ал. 2 ЗУТ, или от проектанти от различни специалности с пълна проектантска правоспособност, като, в състава им се включват физически лица, упражняващи технически контрол по част „Конструктивна“.

Проектантът, съответно консултантът е компетентен да реши дали предложените енергоспестяващи мерки от енергийното обследване попадат в обхвата на дефинициите на реконструкция, модернизация, основно обновяване или основен ремонт, за които е необходимо разрешение за строеж, съответно разрешение или удостоверение за въвеждане в експлоатация в зависимост от категорията на строежа съгласно чл. 137 ЗУТ.

**Препоръки за обхват на техническото обследване приложим за целите на Програмата.**

Обследването за установяване на техническите характеристики на сградата следва да се извършва по части на инвестиционния проект, както следва:

1. **Част „Архитектурна”** – извършва се архитектурно заснемане, ако не е налична проектна документация. Отразяват се всички промени по фасадите и в разпределенията, извършени по време на експлоатацията. Отразяват се размерите и видът на дограмата.
2. **Част „Конструктивна”** – изключително важна част, с която се цели доказване на носещата и сеизмичната устойчивост на конструкцията за достатъчно дълъг експлоатационен период – поне 40 години.
3. **Част „ВиК”** – обследват се всички водопроводни и канализационни щрангове, отводняването на покрива, състоянието на противопожарните кранове и др. Извършва се сравнение с действащите норми по време на построяването на сградата и с действащите в момента норми. Дават се предписания за привеждане в съответствие с действащите норми.
4. **Част „Ел. инсталации”** – обследват се вътрешните силнотокови и слаботокови инсталации, връзки, електромерни табла, асансьорни табла, звънчева и домофонна инсталация и др. Обследва се състоянието на мълниезащитната инсталация. Извършва се сравнение с действащите норми по време на построяването на сградата и с действащите в момента норми. Дават се предписания за привеждане в съответствие с действащите норми.
5. **Част „ОВК”** – обследват се отоплителната инсталация, ако има изградена такава, състоянието на мрежите, типът и състоянието на абонатната станция. Обследват се други топлоизточници и уреди за БГВ. Отразяват се извършените ремонтни работи по фасадите за частично полагане на топлоизолационна система – вид, размери и др. Дават се предписания за привеждане в съответствие с действащите норми.
6. **Част „Пожарна безопасност”** – обследват се сградата за пожарна опасност, състоянието на пожарогасителната инсталация, ако има такава, пожарната опасност на асансьорната уредба, пътищата за евакуация. Дават се предписания за привеждане в съответствие с действащите норми.
7. Към всяка една от частите - архитектурна, конструктивна и инсталационните (ВиК, Електро и ОВК) се извършава обследване на ограждащите конструкции и елементи на сградата и на използваните строителни продукти по отношение на защитата от шум на сградата. Извършва се сравнение с действащите норми по време на построяването на сградата и с действащите минимални изисквания за шумоизолиране на сградите. Дават се предписания за привеждане в съответствие с действащите норми и за обосновка на избраните строителни продукти.

**Препоръчително съдържание на конструктивните обследвания (***съгласно разработена от КИИП "Методика за единните критерии за обследване за съществуващи сгради, съоръжения и инсталации").*

1. Запознаване и анализиране на наличната проектна документация за носещата конструкция на сградата – идентифициране на конструктивната система, идентифициране на типа на фундиране, анализиране на наличната информация относно хидрогеоложките условия на фундиране на обследвания обект, и др.
2. Извършване на конструктивно заснемане /при необходимост/, технически оглед, визуално.
3. Събиране на информация относно общите геометрични размери на носещата конструкция – междуетажни височини, конструктивни междуосия, наличие на дилатационни фуги и др.
4. Установяване на основните размери на напречните сечения на главните конструктивни те елементи от сградата и сравняване с тези от проекта по част „Конструкции“, ако има налична проектна документация.
5. Установяване на якостните и деформационните свойства на вложените в конструкциите материали в главните елементи на конструкцията (бетон, армировка, стомана и др.).
6. Установяване на дефекти и повреди в конструкцията. При наличие на такива се извършва инструментално обследване и документиране на наличните дефекти, пукнатини и повреди в елементите на конструкцията на сградата, участъци с открита армировка, промени в структурата на бетона или стоманата, недопустими деформации и провисвания на отделни елементи и др., свързани с досегашния експлоатационен период. Установяване на състоянието на характерни дюбелни съединения - уплътняващ състав, наличие на корозия по носещите пръти, състояние на ел. заварките – параметри и обработка, брой и вид на носещите пръти в дадено дюбелно съединение.
7. Конструктивна оценка на сградата
   1. Систематизиране на информацията относно нормите и критериите на проектиране, използвани при първоначално проектиране на носещата конструкция на сградата и/или при извършване на промени или интервенции в конструкцията по време на досегашния период.
   2. Установяване на типа и значимостта на минали конструктивни повреди, включително и проведени ремонтни дейности.
   3. Установяване на извършвани преустройства в партерните етажи и засегнати ли са носещи конструктивни елементи.
   4. Проверка на носещата способност и сеизмична осигуреност на ЕПЖС секцията и на характерни елементи на конструкцията при отчитане актуалните характеристики на вложените материали.
8. Обобщени резултати за конструктивната оценка на сградата и основни препоръки за привеждането й в съответствие с изискванията на съвременните нормативни актове.
9. Заключение за съотношението между действителната носеща способност и антисеизмична устойчивост, очакваните въздействия при бъдещата й експлоатация.

**Обследванията на сградите за установяване на техническите им характеристики следва да се извършват по безразрушителен метод, съгласно разработената от КИИП "Методика за единните критерии за обследване за съществуващи сгради, съоръжения и инсталации".**

**Важно!** **В случай че липсва първична техническа документация, обследването ще включва и възстановяването й в рамките на необходимото посредством извършване на наложителните заснемания.**

**Възстановената документация ще послужи за последващо изработване на техническата проектна документация за нуждите на обновяването, както и при обследване за енергийна ефективност на обектите.**

**По Национална програма ще се финансират единствено тези дейности по конструктивно възстановяване/усилване/основен ремонт, в зависимост от повредите, настъпили по време на експлоатацията на сградата, които са предписани като задължителни в техническото обследване!**

**Изисквания за качество относно първата дейност**

Съгласно ЗУТ, Наредба № 5 от 28.12.2006 г. за техническите паспорти на строежите.

Изпълнителят следва да представи на Възложителя крайния продукт на български език:

* на хартиен носител – в папки, комплектовани в 4 оригинални екземпляра
* електронна версия на СD в съответния графичен формат за чертежите и във формат \*.doc и \*.xls за текстовите документи - представя 1 бр. диск

Изпълнителят представя на Възложителя завършен краен продукт, като съставя приемо-предавателен протокол.

В случаите, когато Възложителят установи, че представеният от Изпълнителя краен продукт не отговаря на изискванията на техническата спецификация и/или има неточности/пропуски/грешки, дава писмени предписания за поправки и допълнения, които Изпълнителят следва да извърши в срок от 10 работни дни.

**Дейност 2: Изготвяне на обследване за енергийна ефективност и предписване на необходимите ЕСМ в съответствие с нормативните и минимални изисквания за енергийна ефективност:**

Обследванията трябва да отговарят на изискванията на Закона за енергийната ефективност и Наредба №16-1594 от 13.11.2013 г. за обследване на енергийна ефективност, сертифициране и оценка на енергийните спестявания на сгради.

**Енергийното обследване следва да покрива минималните изисквания на Националната програма за енергийна ефективност на многофамилни жилищни сгради, а именно: „По програмата ще се финансира икономически най-ефективният пакет от енергоспестяващи мерки за сградата, с който се постига клас на енергопотребление „С“ в съответствие с Наредба № 7 от 2004 г. за енергийна ефективност, топлосъхранение и икономия на енергия в сгради.“.**

**Важно! По Програмата няма да се финансират:**

**• Подмяна на отоплителни тела в самостоятелните обекти.**

**• Подмяна на асансьори с нови или втора употреба.**

**• Обзавеждане и оборудване в самостоятелните обекти,**

**поради което не следва да са обект на работа по настоящата поръчка.**

**Обследването за енергийна ефективност на сгради в експлоатация,** в зависимост от конкретното състояние на ограждащите елементи и системите за осигуряване на микроклимат, **има за предмет:**

1. **Идентификация на сградните ограждащи конструкции и елементи**.

2. **Описание и идентифициране на системите за осигуряване на микроклимата**.

3. **Измерване и изчисляване на енергийните характеристики, анализ и определяне на потенциала за намаляване на разхода на енергия;**

4. **Разработване на мерки за повишаване на енергийната ефективност за ограждащите елементи на сградата** - дограма, стени, подове и тавани;

5. **Технико-икономическа оценка** на мерките за повишаване на енергийната ефективност и на съотношението "разходи – ползи".

6. **Подмяна на осветителните тела.**

7. **Оценка на спестените емисии CO2** в резултат на прилагането на мерки за повишаване на енергийната ефективност;

8. **Анализ на възможностите за използване на енергия от възобновяеми източници**.

**Резултатите от обследването за енергийна ефективност се отразяват в доклад и резюме.**

Сертифицирането за енергийна ефективност удостоверява актуалното състояние на потребление на енергия в сградите, енергийните характеристики и съответствието им със скалата на класове на енергопотребление от наредбата по чл. 31, ал. 3 ЗЕЕ.

Всеки участник следва да има предвид, че в рамките на настоящата дейност по поръчката бъдещият изпълнител е длъжен да обезпечи осигуряването на справки за разходите за отопление, ел. енергия, газ и др. енергийни носители на сградата, която подлежи на обследване за енергийна ефективност. Осигуряването на справките следва да се извърши съвместно с Управителя/Председателя на Управителния съвет на Сдружението на собствениците за сметка на изпълнителя.

**Изисквания за качество относно втората дейност**

Съгласно ЗЕЕ и Наредба № 16-1594 от 13.11.2013 г. за обследване на енергийна ефективност, сертифициране и оценка на енергийните спестявания на сгради.

Изпълнителят следва да представи на Възложителя крайния продукт на български език:

* на хартиен носител – в папки, комплектовани в 4 оригинални екземпляра;
* електронна версия на СD в съответния графичен формат за чертежите и във формат \*.doc и \*.xls за текстовите документи - представя 1 бр. диск.

Изпълнителят представя на Възложителя завършен краен продукт, като съставя приемо-предавателен протокол ако са изпълнени изискванията по техническата спецификация.

В случаите, когато Възложителят установи, че представеният от Изпълнителя краен продукт не отговаря на изискванията на техническата спецификация и/или има неточности/пропуски/грешки, дава писмени предписания за поправки и допълнения, които Изпълнителят следва да извърши в срок от 10 работни дни.

**МЯСТО НА ИЗПЪЛНЕНИЕ И НА ДВЕТЕ ОСНОВНИ ДЕЙНОСТИ ОТ ПРЕДМЕТА НА ВСЯКА ОБОСОБЕНА ПОЗИЦИЯ**

Дейностите по настоящата услуга се осъществяват на територията на Община Русе, град Русе, в зависимост от обособената позиция, за която участникът подава оферта и за която е определен за изпълнител. За обособена позиция №5, блок №2, мястото е Община Русе, град Мартен.

**СРОК ЗА ИЗПЪЛНЕНИЕ НА ПРЕДМЕТА НА ВСЯКА ОБОСОБЕНА ПОЗИЦИЯ**

Предложеният срок за изпълнението на предмета на поръчката не трябва да надвишава 50 календарни дни и не може да бъде по-кратък от 45 календарни дни и се посочва в цели календарни дни. Участници предложили срок за изпълнението на предмета на поръчката, надвишаващ 50 календарни дни и/или по-кратък от 45 календарни дни и/или непосочен в цели календарни дни ще бъдат предложени за отстраняване от процедурата.

**Важно! Съгласно одобрената методика за оценка срокът за изпълнение на предмета на поръчката подлежи на оценка.**

**ОЧАКВАНИ РЕЗУЛТАТИ ОТ ИЗПЪЛНЕНИЕТО НА ПРЕДМЕТА НА ВСЯКА ОБОСОБЕНА ПОЗИЦИЯ**

**1.** **Конструктивно** **обследване за установяване на техническите характеристики, свързани с изискванията по чл. 169, ал. 1 (т. 1 - 5) и ал. 2 от ЗУТ, и изготвен технически паспорт на сградите;**

**2. Доклад от обследване за енергийна ефективност за всяка от обследваните сгради, отговарящ на изискванията на чл. 10 от наредбата по чл. 48 от ЗЕЕ. Мерките за повишаване на енергийната ефективност в сградите, за които са предписани следва да са съобразени с предназначението на сградите, обекти на интервенция по програмата и съгласно методическите указания на МРРБ;**

**3. Сертификат за енергийните характеристики на всяка от обследваните сгради;**

**4. Резюме за отразяване на резултатите от обследването за енергийна ефективност и**

**5. Останалите необходими документи, изисквани за всяка от обследваните сгради при условията на Наредба № 16-1594 от 13 Ноември 2013 г. за обследване за енергийна ефективност, сертифициране и оценка на енергийните спестявания на сгради (съгласно чл. 48 ЗЕЕ).**

**ВАЖНО! При евентуално посочване на определен сертификат, стандарт или друго подобно в настоящата спецификация, както и навсякъде другаде от документацията за настоящата процедура, следва да се има предвид, че е допустимо да се предложи еквивалент.**